GNW-003 กันดั้มโธรเน่ไดร

* ด้านหน้า
* ด้านหลัง

**GNW-003 กันดั้มโธรเน่ไดร** (อังกฤษ: Gundam Throne Drei ญี่ปุ่น: ガンダムスローネドライ โรมาจิ: *Gandamu surōne dorai*) หรือเรียกอีกชื่อว่า **กันดั้มโธรเน่หมายเลขสาม** เป็นโมบิลสูทซีรี่ย์กันดั้มโธรเน่ที่ปรากฏครั้งแรกในซีซั่นที่ 1 ของโมบิลสูทกันดั้มดับเบิ้ลโอ ขับโดยเนน่า ทรินิตี้

## เทคโนโลยีและความสามารถในการต่อสู้

กันดั้มโธรเน่ไดรเป็นกันดั้มโธรเน่หมายเลข 003 ที่ใช้โดยทีมทรินิตี้ โธรเน่ไดรมีความสามารถและเชี่ยวชาญในการสนับสนุนกันดั้มโธรเน่อีกสองเครื่องก็คือโธรเน่ไอน์สและโธรเน่ซไว ได้รับปรับปรุงความสามารถในการค้นหาและฟีเจอร์เฉพาะ เช่น GN สเตลท์ฟิลด์ที่จะปล่อยอนุภาค GN รบกวนเรดาร์และการสื่อสารในบริเวณกว้างมาก และ GN ชิลด์พ็อดสำหรับจัดเก็บอุปกรณ์สำหรับตัวเองและเพื่อนร่วมทีม ประเภทการสนับสนุนดังกล่าวไม่มีอยู่ในกันดั้มของทีมปโตเลไมออส โดยรูปแบบการใช้งานนั้นแตกต่างกันโดนสิ้นเชิง โธรเน่ทั้งสามเครื่องที่ได้รับการออกแบบบนพื้นฐานของการทำงานเป็นทีม 3 คนเสมอ และเนื่องจากบทบาทในการนับสนุนของโธรเน่ไดร มันจึงมีพลังโจมตีน้อยที่สุดในบรรดาโธรเน่ทั้งสาม อาวุธที่ติดตั้งให้ เช่น GN แฮนด์กันและ GN บีมเซเบอร์ 2 เล่ม นอกจากนี้ยังมี GN ชิลด์สำหรับการป้องกัน ส่วนหัวของโธรเน่ไดรนั้นจะใหญ่กว่าของโธรเน่อีกสองตัว มาพร้อมกับระบบเซ็นเซอร์และความสามารถในการประมวลผลข้อมูลที่ได้รับการปรับปรุง เนื่องจากปริมาณข้อมูลที่รวบรวมได้มากเกินไปสำหรับนักบินจะรับไหว จึงได้มีการติดตั้งฮาโล่ผู้ช้วยสีม่วงที่มาช่วยปฏิบัติการระหว่างการต่อสู้ กันดั้มโธรเน่ทั้ง 3 เครื่องได้รับการพัฒนาจาก GN-000 โอกันดั้ม พวกมันจึงมีโครงร่างและชิ้นส่วนพื้นฐานที่เหมือนกัน จะมีเพียงมีรูปแบบอาวุธ และการออกแบบส่วนหัวที่แตกต่างกัน พวกมันได้รับการติดตั้ง "GN ไดรฟ์ [T]" ที่ปล่อยอนุภาค GN สีแดงออกมา

กันดั้มโธรเน่มีโครงสร้างที่แปลกประหลาดเมื่อเทียบกับกันดั้มตัวอื่นๆ เนื่องจาก GN ไดรฟ์ [T] ถูกรวมเป็นส่วนหนึ่งของเฟรมหลักเพื่อลดน้ำหนักGN ไดรฟ์ [T] มีลักษณะการทำงานเหมือนกับ GN ไดรฟ์แบบดั้งเดิม แต่ไม่สามารถผลิตพลังงานได้กึ่งถาวร แทนที่จะต้องใช้พลังงานไฟฟ้าเพื่อทำงานและผลิตอนุภาค GN ดังนั้น GN ไดรฟ์ [T] จึงมีเวลาปฏิบัติการจำกัด ซึ่งส่งผลต่อการทำงานของกันดั้มโธรเน่ความด้อยเกิดจากการไม่สามารถสร้าง "TD แบล็งเก็ต" ซึ่งเป็นส่วนประกอบหลักของ GN ไดรฟ์ดั้งเดิมได้ อย่างไรก็ตาม GN ไดรฟ์ [T] นั้นผลิตได้ง่ายกว่า อนุภาค GN สีแดงของ"GN ไดรฟ์ [T] เป็นความสามารถในการแปรสภาพเป็นอาวุธบีม การพรางตัวจากอนุภาคที่ปล่อยออกมาซึ่งทำให้อุปกรณ์สื่อสารและเรดาร์หยุดทำงาน โดยทั่วไปอนุภาค GN สีแดงจะไม่ได้ส่งผลต่อร่างกายมนุษย์โดยตรง แต่จะเป็นอันตรายที่สุดเมื่ออยู่ในรูปแบบบีม ทำให้เกิดข้อบกพร่องของเซลล์ที่ขัดขวางไม่ให้การรักษาฟื้นฟูในบริเวณที่เกิดการบาดเจ็บ และนี่เป็นเพราะอัตราการบีบอัดของอนุภาค เช่นเดียวกับกันดั้มของทีมปโตเลไมออส กันดั้มโธรเน่มีเสาอากาศพิเศษคู่หนึ่งสำหรับควบคุมอนุภาค GN แต่ติดตั้งอยู่บนเกราะไหล่ (ถัดจากชั้นเก็บของ GN บีมเซเบอร์) แทนที่จะติดตั้งบนลำตัว กันดั้มโธรเน่ไม่เหมือนกับกันดั้มของเซเลสเชียลบีอิ้ง พวกมันไม่มีสายเคเบิลสำหรับขนส่งอนุภาค GN ไปยังแต่ละส่วนของร่างกาย แต่จะไหลเวียนอนุภาคภายในเฟรมของหุ่นแทน

อเลฮานโดร คอร์เนอร์ทูตแห่งสหประชาชาติและผู้สังเกตการณ์ของเซเลสเชียลบีอิ้ง เป็นผู้บงการการสร้างทีมทรินิตี้ และด้วยกันดั้มโธรเน่ที่ลากูน่า ฮาร์วี่ย์สร้างขึ้นอย่างลับๆ ในโรงงานภายในลิฟต์วงโคจรตามคำแนะนำของเขา อย่างไรก็ตาม ความตั้งใจของอเลฮานโดรไม่ได้ทำเพื่อองค์กร แต่เพื่อส่งเสริมความทะเยอทะยานของเขาและตระกูลในการครอบครองโลก ตระกูลคอร์เนอร์ยังได้พัฒนาGN ไดรฟ์ [T] โดยอิงจากข้อมูลของ GN ไดรฟ์แบบดั้งเดิมที่เก็บไว้ในฮาโล่สีม่วง ซึ่งกู้คืนจากยานอวกาศยูโรป้าที่อับปางใกล้ดาวพฤหัสบดี อย่างไรก็ตาม ความตั้งใจของอเลฮานโดรไม่ได้ทำเพื่อองค์กร แต่เพื่อส่งเสริมความทะเยอทะยานของเขาและตระกูลในการครอบครองโลก ตระกูลคอร์เนอร์ยังได้พัฒนา GN ไดรฟ์ [T] โดยอิงจากข้อมูลของ GN ไดรฟ์ดั้งเดิมที่เก็บไว้ในฮาโรสีม่วง ซึ่งกู้คืนจากยานยูโรป้าที่อับปางใกล้ดาวพฤหัส กันดั้มโธรเน่มีโครงร่างและชิ้นส่วนพื้นฐานเหมือนกันเพื่อความสะดวกในการสร้างและเป็นการทดสอบสำหรับการผลิตจำนวนมากในอนาคต ชิ้นส่วนต่างๆ ของกันดั้มโธรเน่ กนำมาใช้ในการสร้าง GNX-509T โธรเน่วรานุสที่เป็นต้นแบบของ GN-X ซึ่งโมบิลสูทสำหรับการผลิตจำนวนมากที่อเลฮานโดรมอบให้กับสามขั้วอำนาจที่ต่อต้านเซเลสเชียลบีอิ้ง ดังนั้น กันดั้มโธรเน่จึงเป็นพื้นฐานของ GN-X ข้อมูลปฏิบัติการและเทคโนโลยีอาวุธของโธรเน่ซไว ถูกใช้โดยกองกำลังสหประชาชาติในเวลาต่อมาเพื่อพัฒนา GN-XII ซอร์ด การผสมผสานข้อมูลการออกแบบของโธรเน่ซไวเข้ากับเทคโนโลยีของอินโนเวเตอร์ส นำไปสู่การสร้างรูปแบบสุดท้ายของซีรีส์กันดั้มโธรเน่ นั่นคือ GNW-20000 อาร์เค่กันดั้ม

4 ปีต่อมาในปี ค.ศ. 2312 เนน่ายังคงขับโธรเน่ไดรต่อไปขณะรับใช้หวัง หลิ่วเหม่ย แม้ว่าตอนนี้โธรเน่ไดรจะถูกมองว่าเป็นหุ่นรุ่นเก่าที่ไม่สามารถต่อสู้ได้ในระดับที่เท่าเทียมกับ GN-XIII หรืออเฮดในปัจจุบัน แต่ฟังก์ชันพิเศษของมันยังคงมีศักยภาพสูง ดังนั้น มันจึงไม่ได้มีส่วนร่วมอย่างแข็งขันในการต่อสู้อีกต่อไปและถูกใช้เพื่อรวบรวมข่าวสารและสืบค้นข้อมูลแทน โดยปกติจะทำโดยโธรเน่ไดรที่ซ่อนอยู่ในโมบิลอาร์เมอร์ GNW-03/SH เหลียง เมื่อจำเป็นโธรเน่ไดรสามารถเพิ่ม GN ลองไรเฟิลของเหลียงให้กับอาวุธได้ ในช่วงเวลานี้ Nena ยังได้ติดต่อรีเจนเน่ เรเจ็ตต้า หนึ่งในสมาชิกของอินโนเวเตอร์เพื่อแสวงหาโมบิลสูทที่แข็งแกร่งกว่าเพื่อแก้แค้นให้กับพี่น้องของเธอ จึงออกมาเป็น ส่งผลให้ GNW-20003 อาร์เค่กันดั้มไดร ผสมผสานความสามารถในการสนับสนุนการต่อสู้ของ โธรเน่ไดรเข้ากับการออกแบบอาร์เค่กันดั้ม

## อาวุธที่ติดตั้ง

* **GN แฮนด์กัน** - บีมกันที่ติดตั้งอยู่ที่แขนของโธรเน่ซไวและโธรเน่ไดร แม้พลังการยิงจะด้อยกว่าบีมไรเฟิล แต่ก็ยังเพียงพอสำหรับการทำลายเครื่องจักรของศัตรู นอกจากนี้ยังใช้สำหรับการถ่ายโอนอนุภาค GN ไปยังโธรเน่ไอน์เพื่อเพิ่มพลังการยิงของ GN ลันเชอร์ โดยส่วนล่างของ GN แฮนด์กันจะเลื่อนลงมาและส่วนที่ซ่อนอยู่พร้อมกับสายเคเบิลเพื่อเสียบเข้ากับพอร์ตที่แบ็คแพ็คของโธรเน่ไอน์ อนุภาค GN สีแดงของ GN ไดรฟ์ [T] ที่แปรสภาพเป็นบีมจะมีผลข้างเคียงต่อร่างกายมนุษย์ ทำให้เซลล์เกิดการเสียหายและไม่สามารถฟื้นฟูใหม่ได้

* **GN บีมเซเบอร์** - อาวุธระยะประชิดของกันดั้มโธรเน่ เมื่อใช้งานจะปล่อยใบมีดบีมที่ทำจากอนุภาค GN มีพลังโจมตีที่สูงมาก สามารถตัดโมบิลสูทเป็นสองท่อนได้ด้วยการฟันเพีบงครั้งเดียว GN บีมเซเบอร์ 2 เล่มถูกเก็บไว้บนไหล่ทั้งสองข้างของกันดั้มโธรเน่ อนุภาค GN สีแดงของ GN ไดรฟ์ [T] ที่แปรสภาพเป็นบีมจะมีผลข้างเคียงต่อร่างกายมนุษย์ ทำให้เซลล์เกิดการเสียหายและไม่สามารถฟื้นฟูใหม่ได้

* **GN ชิลด์พ็อด** - คอนเทนเนอร์ขนาดเล็กที่ติดอยู่ที่ไหล่ขวา ทำหน้าที่เป็นชั้นวางอาวุธสำรอง มี 7 ช่องสำหรับเก็บมิสไซล์ บีมเซเบอร์ และอุปกรณ์อื่นๆ เพื่อใช้สำหรับภารกิจต่างๆ อุปกรณ์ที่เก็บไว้สามารถใช้ได้โดยกันดั้มโธรเน่ทั้งสามตัว

* **GN ชิลด์** - โล่ป้องกันที่ต แผงขนาดใหญ่สองแผงบนพื้นผิวของ GN Shield สามารถเปิดเพื่อปล่อยอนุภาค GN เมื่อใช้งาน GN สเต้ลท์ฟิลด์

## ระบบที่ติดตั้ง

* **GN สเต้ลท์ฟิลด์** - GN ชิลด์และส่วนต่างๆ ของแบ็คแพ็คของโธรเน่ไดรสามารถเปิดออกเพื่อกระจายอนุภาค GN ปริมาณมหาศาล ส่งผลให้เรดาร์และระบบสื่อสารในระยะทางหลายร้อยกิโลเมตรไม่ทำงาน กันดั้มทั้งหมดใช้คุณสมบัติการรบกวนของอนุภาคเป็นพื้นฐานในการอำพรางตัว นอกจากนี้โธรเน่ไดรยังสามารถปล่อยอนุภาค GN ออกจากแบ็คแพ็ค เพื่อสร้างสิ่งที่คล้ายกับ GN ฟิลด์เพื่อป้องกันตัวเองจากการโจมตีระยะไกลจากด้านหลัง

## แกลเลอรี่

### กันพลา

HG00 1/144 GNW-003 กันดั้มโธรเน่ไดร (2008)
## เกร็ดความรู้

* คำว่า "**Throne** (กรีก: θρόνοι)" เป็นหนึ่งในระดับชั้นของทูตสวรรค์ในเทววิทยาของศาสนาคริสต์ และคำว่า **"Drei"** หมายถึงเลขสองในภาษาเยอรมัน

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)